اردا ویراف نامہ

اردا ویراف نامہ (فارسی:اردا ویراف نامہ) زرتشتیت کی ایک اہم کتاب ہے۔ اس کا مصنف ارتائی ویروف ہے، ارتائی ویروف جس کا صحیح تلفظ محققین کے مطابق ارتاگ ویراژ ہے۔ اس میں مصنف روحانی کیفیات میں ڈوب کر سات دن تک عالم بالا میں رہا اور اعراف، جنت، دوزخ اور برزخ وغیرہ کے مناظر دیکھ کر لوٹا۔ مصنف کی رہنمائی کا فریضہ سروش اہرو اور آذر ایزد نامی دو فرشتوں نے کی۔ اس سفر کی تفصیلات سے زرتشتی مذہب کے عقائد بالخصوص حیات بعدالموت کے بارے میں پتہ چلتا ہے۔

 تاریخ 
کتاب کا سن تالیف نامعلوم ہے۔ لیکن مشرقی مقدس کتابوں اور ابتدائی ادب کے ماہر پروفیسر چارلس ہوم کا یہ تجزیہ ہے کہ اردا ویراف نامہ ساسانی سلطنت کے دور میں جب زرتشت سے منسوب تحریریں ترتیب دی جا رہی تھیں، تبھی لکھی گئی تھی۔The sacred books and early literature of the East; with an historical survey and descriptions

 موضوع 
کتاب کے پانچ باب یا حصے ہیں تعارف، جنت کی طرف سفر، جنت؛ دوزخ اور اختتامیہ۔ اس کتاب میں سیر افلاک کا جو منظر ہے اس کا موازنہ ابن عربی کی فتوحات مکیہ میں آسمانی سیر، دانتے کی طربیہ خداوندی میں جہنم کا منظر اوراقبال کی جاوید نامہ میں موجود سیاروں کی سیر سے کیا جاتا ہے۔ اسی طرح کی آسمانی سیر کی روایات دیگر مذاہب اور ادب کا حصہ ہیں۔محمد شفیع بلوچ، سیر آفاق (مشرق و مغرب کے معراجی وکشوفی تجربات)، مثال پبلشرز، فیصل آباد، صفحہ؟، 2007

 مزید دیکھیے 
 زرتشت
 زرتشتیت
 قابوس نامہ

 حوالہ جات 

زمرہ:پہلوی ادب
زمرہ:تخیلی نظمیں
زمرہ:حیات بعد الموت
زمرہ:زرتشتی متون
زمرہ:زرتشتیت
زمرہ:فارسی داستان
زمرہ:اوستا
زمرہ:زرتشتی معادیات
زمرہ:فارسی ادب